OzLabs/hebrew-wiki-articles huggingface dataset:
הודו ההולנדית

הודו ההולנדית הוא מונח גאוגרפי, המתאר את כלל היישובים ותחנות המסחר שבשליטת חברת הודו המזרחית ההולנדית בתת-היבשת ההודית.

בניגוד לישויות פוליטיות אחרות תחת שלטון האימפריה ההולנדית, כגון איי הודו המזרחיים ההולנדיים (אינדונזיה של ימינו) ואיי הודו המערביים ההולנדיים (סורינאם של ימינו והאנטילים ההולנדיים לשעבר), חולקה הודו ההולנדית למחוזות וליחידות מנהליות או פיקוד צבאי שנקראו ציילון ההולנדית, קורומנדל ההולנדית, מאלאבר ההולנדית (באזור קוצ'י של ימינו), בנגל ההולנדית וסוראט ההולנדית, שמעולם לא היוו יחידה פוליטית אחת.

== היסטוריה ==
הנוכחות ההולנדית בתת-היבשת ההודית נמשכה בין 1605 ל-1825. סוחרים הולנדיים מחברת הודו המזרחית הקימו תחנת מסחר ראשונה בקורומנדל, בעיקר בעיר הנמל של פוליקאט, במטרה לסחור במוצרי טקסטיל בתמורה לתבלינים אותם רכשו באיי הודו המזרחיים. סוראט ובנגל הוקמו ב-1616 וב-1627, בהתאמה. לאחר שכבשו ההולנדים את ציילון מידי הפורטוגלים ב-1656, השתלטו בנוסף גם על המצודות הפורטוגליות לאורך חוף מאלאבר, במטרה להגן על ציילון מפלישה. רק לאחר החתימה על הסכם שלום בהאג ב-1669 פסקו העימותים בין ההולנדים לפורטוגלים על השליטה בתת-היבשת והאחרונים נסוגו ממנה.

מלבד טקסטיל, נסחרו בהודו ההולנדית גם אבנים יקרות, אינדיגו ומשי ברחבי חצי האי, מלחת ואופיום בבנגל ופלפל שחור במאלאבר. עבדים הודים יובאו לאיי התבלינים ולמושבת הכף.

בקרב קולאצ'ל (Battle of Colachel) שנערך ב-1741 הכניע צבאו של מלך טרבאנקור כוח של חברת הודו המזרחית ההולנדית, והחל תהליך שהביא בסופו של דבר לסיומה של הנוכחות הצבאית ההולנדית במאלאבר. במחצית השנייה של המאה ה-18 החלו ההולנדים לאבד בהדרגה את כוחם והשפעתם. במכתבי קיו ב-1795 ויתרה הולנד על נכסיה בתת-היבשת לטובת בריטניה, במטרה למנוע השתלטות צרפתית עליהן. אף על פי שבנגל וקורומנדל הוחזרו להולנד לאחר החוזה האנגלו-הולנדי של 1814, הן הועברו שוב לבריטניה לאחר החוזה האנגלו-הולנדי של 1824. על פי תנאי החוזה, הועברו כל נכסיה לידי בריטניה עד 1 במרץ 1825, וכתוצאה מכך איבדה הולנד את תחנות המסחר האחרונות שלה בהודו.

== מטבעות ==
[[פגודה מוזהבת בליווי דמותו של הלורד ונקטסווארה, אחת מצורות התגלמותו של האל ההודי וישנו, על גבי מטבע הולנדי מפוליקאט. המאה ה-17 או ה-18 לערך.]]
בתקופה בה הייתה פעילה מסחרית בהודו, הפעילה הולנד מספר מטבעות בקוצ'י, במאסוליפאטם (Masulipatnam), בנאגאפטינאם (Nagapattinam), בפודוצ'רי (במהלך חמש השנים, 1693–1698, בהן כבשה הולנד את המקום מידי צרפת) ופוליקאט. כל המטבעות הוטבעו על בסיס המטבעות המקומיים.

== לקריאה נוספת ==
<div style="direction: ltr;">
* Dijk, Wil O. [https://books.google.co.il/books?id=-liLaVu3LroC&dq=dutch+india&hl=iw&source=gbs_navlinks_s Seventeenth-century Burma and the Dutch East India Company, 1634-1680]. NUS Press, 2006. 
* Koshy, M. O. [https://books.google.co.il/books?id=ro8SLhyAc9AC&dq=The+Dutch+Power+in+Kerala,+1729-1758&hl=iw&source=gbs_navlinks_s The Dutch Power in Kerala, 1729-1758]. Mittal Publications, 1989. 
</div>

== קישורים חיצוניים ==
<div style="direction: ltr;">
* [http://coinindia.com/galleries-dutch.html The Coin Galleries: Dutch India], Coinindia.com
* [http://www.tanap.net/content/universities/india.cfm India - Shores without End]. Tanap.net
</div>

== הערות שוליים ==

קטגוריה:הודו: היסטוריה
קטגוריה:האימפריה ההולנדית
האוסף (אלבום של אריק איינשטיין)

האוסף הוא אוסף של מארז תקליטורים המאגד שירים בולטים שהקליט הזמר אריק איינשטיין במהלך כל הקריירה שלו. האלבום יצא לאור בשנת 2000.

המארז מקיף את כל הקריירה הארוכה של איינשטיין החל משנות ה-60 ועד האלבום האחרון שהוציא לפני יציאת המארז, "מוסקט", המשותף לו ולשלום חנוך.

== הרכב המארז ==
*דיסק 1: אוסף זה כולל שירים ישנים שאיינשטיין ביצע בסדרת האלבומים "ארץ ישראל הישנה והטובה" ולביצועים חדשים לשירים ישנים שביצע ב"שירים" ו"קצת לקחת חזרה".
*דיסק 2: אוסף זה כולל שירים בולטים משנות ה-70 ותחילת הקריירה של איינשטיין, מהאלבומים: "מזל גדי", "פוזי" (תקופת להקת "הצ'רצ'ילים"), "שבלול", "פלסטלינה", "יסמין" ו-"בדשא אצל אביגדור".
*דיסק 3: אוסף זה כולל שירים בולטים מאמצע שנות ה-70 ועד לשנות ה-80 המוקדמות, עם שינוי השותפים המוזיקליים שלו בתכיפות יתר בשנים אלו ושינוי סגנון. האוסף מתוך האלבומים: "יסמין", "קצת לקחת חזרה", "סע לאט", "האהבה פנים רבות לה", "משירי אברהם חלפי", "חמוש במשקפיים" ו"יושב על הגדר"
*דיסק 4:אוסף זה כולל שירים בולטים משנות ה-80 (אז הפסיק איינשטיין להופיע בפני קהל). באלבום זה ניכר כי איינשטיין מעורב יותר בכתיבת והלחנת השירים שלו. האסוף מתוך האלבומים: "יושב על הגדר", "שביר" (שנכתב בהשראת תאונת דרכים קשה שאיינשטיין היה מעורב בה), "פסק זמן", "תוצרת הארץ", "אוהב להיות בבית" ו"הייתי פעם ילד".
*דיסק 5: אוסף זה כולל שירים מהתקופה היותר מאוחרת של איינשטיין בסוף שנות ה-80 ותחילת שנות ה-90, עם שיתופי פעולה חדשים עם אמנים צעירים: אביב גפן ("לבכות לך"), ארקדי דוכין ("יש בי אהבה" ו"בגללך"), ושירים קומיים כמו "ואלה שמות" ו"אמרו לו". השירים באוסף מתוך האלבומים: "אוהב להיות בבית", "יש בי אהבה", "האריה, היונה ותרנגולת כחולה", "לאן פרחו הפרפרים" ו"מוסקט" בו חזר לשתף פעולה עם שלום חנוך, ויצא שנה לפני יציאת המארז.

==רשימת רצועות==

==קרדיטים==
*הפקת אלבום: ארנון אורבך
*עוזרת הפקה: פרידה ארבלי
*עריכה מוזיקלית: אריק איינשטיין ויואב קוטנר
*עריכה דיגיטלית ומאסטרינג: אלידע רמון, האולפן של יזהר אשדות
*עיצוב עטיפה ואותיות: מנחם רגב
*גרפיקה: אסתדר מדר
*צילומים באלבום: אלונה איינשטיין, אבי ולדמן, מנחם סקס

קטגוריה:אלבומי אריק איינשטיין
מלודיה (חברת תקליטים)

מלודיה (ברוסית: Мелодия) היא חברת תקליטים סובייטית ורוסית, החברה הוותיקה ביותר בתעשיית ההקלטות ברוסיה. החברה הוקמה בשנת 1964 כחברת תקליטים של כל ברית המועצות. שילבה את המפעלים העיקריים של תקליטים ואולפני הקלטות שהיו קיימים באותה תקופה בברית המועצות, והפכה לארגון המדינה לייצור, אחסון והפצה של הקלטות קול.

מרגע הקמתה ועד למחצית השנייה של שנות השמונים, מלודיה הייתה הארגון הממלכתי היחיד במדינה לייצור המוני והפצה של פונוגרמות. הקלטות של "מלודיה", שיוצאו ליותר מ-90 מדינות, זכו להכרה עולמית וזכו בפרסים בינלאומיים. מלודיה פרסמה הקלטות ברישיון של חברות זרות. בתחילת שנות התשעים הייתה החברה אחת משש חברות ההקלטות הגדולות בעולם.

המוצרים העיקריים של מלודיה בשנות השישים והשמונים היו תקליטים. בתחילת שנות השבעים שלטה בייצור הפונוגרמות על סרט מגנטי (קלטות שמע), ועד תחילת שנות התשעים בתקליטורים. בסך הכל, עד 1991 פורסמו כ־49,000. למלודיה יש את הזכויות על כל ההקלטות הפונוגרפיות שנעשו על ידיה, למעט אלה שלמשרד לא היו זכויות בתחילה.

בשנות התשעים, בתהליך של דמונופוליזציה, בוטלו חלק מארגוני המלודיה, חלקם קיבלו עצמאות. מאז 1993 החברה היא מפעל יחידתי ממלכתי<ref>https://www.medtner.org.uk/melodiya.html</ref>.

==קישורים חיצוניים==

* 

==הערות שוליים==

קטגוריה:חברות תקליטים
קטגוריה:מוזיקה סובייטית
קטגוריה:מוזיקה רוסית
Crash Bandicoot N. Sane Trilogy

Crash Bandicoot N. Sane Trilogy הוא משחק פלטפורמה בסדרת המשחקים קראש בנדיקוט, המהווה חידוש ועיצוב מחדש לשלושת המשחקים הראשונים בכיכובו של הבנדיקוט קראש. המשחק יצא ב-2017 לקונסולת פלייסטיישן 4, ושנה אחר כך, המשחק יצא גם לקונסולות Xbox One, נינטנדו סוויץ' ולמחשב האישי דרך סטים.

==משחקיות==
המשחק הוא אוסף של חידושים לשלושת המשחקים הראשונים בסדרת המשחקים קראש בנדיקוט: Crash Bandicoot, Crash Bandicoot 2: Cortex Strikes Back ו-Crash Bandicoot 3: Warped. כמו בכל משחק הבנדיקוט קראש מטייל בכל מיני שלבים על מנת לעצור את ד"ר נאו קורטקס מלשלוט בעולם. כמו במשחקים המקוריים, קראש משתמש בטכניקות של סיבוב וקפיצה כדי להפיל אויבים, לשבור ארגזים ולאסוף חפצים כגון: פירות וומפה, חיים נוספים ומסכות אקו אקו מגנות. הטרילוגיה מציגה תכונות משחק חדשות כגון, נקודות איחוד, תפריט עצירה ומערכות שמירה, כגון שמירה ידנית או אוטומטית, מבחני זמן, אשר הוצגו במשחק השלישי, ואפשרות לשחק עם אחותו של קראש, קוקו בנדיקוט.<ref></ref> המשחק מציג אודיו וקטעי מסך מחודשים, כגון הקלטות חדשות לדיאולוג המשחקים אשר נתנו בידי המדבבים של סדרת המשחקים עצמה.<ref name="firstscreens"></ref>

==ביקורות==
המשחק זכה לביקורות חיוביות (ציון ממוצע של 80 באתר Metacritic).

==קישורים חיצוניים==
* 
* 

==הערות שוליים==

קטגוריה:משחקי וידאו משנת 2017
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי Windows
קטגוריה:קראש בנדיקוט
קטגוריה:משחקי פלטפורמות ממוחשבים
ימי התום 2019

ימי התום 2019 הוא סיבוב הופעות של הזמרת-יוצרת הישראלית ריטה, אשר נתמך על אלבומה ימי התום, שיצא בשנת 1988 והתקיים ברחבי ישראל. המופע עלה ב-19 בינואר 2019 והסתיים ב-5 בספטמבר 2019 וכלל 4 הופעות. סיבוב ההופעות כלל שירים מהאלבום ימי התום ושירים משאר הקריירה שלה.

==רקע==
על המופע נודע ב-5 בנובמבר 2018, שבמקור תוכנן לעלות כמופע חד-פעמי במסגרת פסטיבל "סאונד סיסטם - מנגנים אלבומים" של גולדסטאר. לאור הביקוש שנוצר בעקבות ההופעה הוחלט להעלות הופעות נוספות. סיבוב ההופעות הנוכחי עלה לאחר סיום סיבוב ההופעות "ניסים שקופים".

==רשימת השירים==
על פי המופע שהתקיים ב-5 בספטמבר 2019:
# עטוף ברחמים
# בוא
# הנסיכה והרוח
# ימי התום
# חברה
# נוצה ברוח
# שיר הקשת
# כמו בתמונה
# שרה ברחובות
# מחול מטורף
# בזמן האחרון (עם עידן עמדי)
# עד שתעזוב (עם עידן עמדי)
# חלק מהזמן (עם עידן עמדי)
# שביל הבריחה
# בגידה
# אני חיה לי מיום ליום
# שאנה
# שאה דומאד
# מחכה
# אגדת השמש והירח
# ילדים זה שמחה

==תאריכי הופעות==
{| class="wikitable"
|-
! תאריך !! עיר !! מיקום !! הערות
|-
| 19 בינואר 2019 || תל אביב-יפו || האנגר 11 || פסטיבל "סאונד סיסטם - מנגנים אלבומים" של גולדסטאר
|-
| 11 במאי 2019 || בנימינה || זאפה אמפי שוני ||
|-
| 9 ביוני 2019 || בנימינה || זאפה אמפי שוני || מופע שקיעה
|-
| 5 בספטמבר 2019 || ראשון לציון || זאפה לייב פארק || זמר אורח: עידן עמדי
|}

==הפקה==

==קישורים חיצוניים==

* 
* 
* 
* 
* 
* 

==הערות שוליים==

קטגוריה:סיבובי הופעות מ-2019
קטגוריה:סיבובי הופעות של ריטה
קטגוריה:סיבובי הופעות בישראל
יחסי גיאנה–יפן

יחסי גיאנה–יפן הם היחסים הדיפלומטיים הרשמיים שבין הרפובליקה השיתופית של גיאנה לבין רפובליקת יפן.

== היסטוריה ==
בין יפן לבין הרפובליקה השיתופית של גיאנה מתקיימים יחסים דיפלומטיים. שתי המדינות כוננו את היחסים שביניהן בחודש יוני 1967. בין שתי המדינות התקיימו מספר ביקורים רמי דרג ולאחריהם הגיעו מספר שיתופי פעולה מינוריים.

== ביקורים רמי דרג ==
=== מגיאנה ליפן ===
* פורבס בורנהם, ראש ממשלת גיאנה (1975)
* המילטון גרין, ראש ממשלת גיאנה (1989)
* דזמונד הויטה, נשיא גיאנה (1990)
* סם הינדס, ראש ממשלת גיאנה (2000)
* בהרט ג'גדאו, נשיא גיאנה (2007)

== נציגויות דיפלומטיות ==
* יפן אינה מיוצגת בגיאנה בדרג השגרירות. יפן מיוצגת בגיאנה בדרג הקונסולרי באמצעות קונסוליה רשמית שהיא מחזיקה בג'ורג'טאון, בירת המדינה. יפן האמינה את שגרירותה שבטרינידד וטובגו הסמוכה, על גיאנה.
* גיאנה אינה מיוצגת ביפן, הן בדרג השגרירות והן בדרג הקונסולרי.

== קישורים חיצוניים ==
* [https://www.mofa.go.jp/region/latin/guyana/data.html Japan-Guyana Relations], אתר משרד החוץ של יפן

== הערות שוליים ==
Sonic Mania

סוניק מאניה (באנגלית: Sonic Mania, ביפנית: ソニックマニア) הוא משחק פלטפורמה דו-ממדי השייך לסדרת משחקי הווידאו "סוניק הקיפוד" של חברת סגה. המשחק יצא לאור ב-15 באוגוסט 2017 לפלייסטיישן 4, Xbox One וה-נינטנדו סוויץ'. ב-29 באוגוסט 2017 למחשב האישי. עלילת המשחק מתמקדת בדמותם של סוניק הקיפוד, טיילס השועל, נאקלס הקיפודן, מייטי הארמדיל וריי הסנאי בניסיונותיהם לסכל את התוכניות של דוקטור אגמן.

==עלילה==
המשחק מתרחש לאחר אירועי המשחק "סוניק ונאקלס", סוניק וטיילס גילו אנרגיה עוצמתית באי המלאכים וטסו במטוס שלהם, הטורנדו, על מנת לחקור אותה. אולם דוקטור אגמן שלח קבוצה של אגרובוטים כדי להגיע לשם לפני סוניק וטיילס. האגרובוטים גילו את מקור האנרגיה, אבן אודם קסומה בשם רובי הפנטום, בדיוק אז סוניק וטיילס הגיעו. האגרובוטים קיבלו אנרגיות חדשות מאבן האודם, ונהפכו לקשים, ושלחו את סוניק, טיילס, ואת שמר האי נאקלס, אל אזורים שהם ביקרו על מנת שם הם רדפו אחרי רובוטניק כדי למנוע ממנו להשתמש באבן האודם למטרות רשע.

סוניק וחבריו גילו שרובוטניק השתמש באבן האודם על מנת לשלוט בכוכב הקטן מהמשחק Sonic CD. שם הם ראו את מבצר הרובוטים של רובוטניק, הביסו אותו ואת הענקים, וברחו הרגע שהמבצר התפוצץ. אם כל 7 יהלומי הכאוס נאספו בזמן המשחק של סוניק, רובי הפנטום משגר אותו ואת רובוטניק אל מימד אחר. שם, מלך הענקים בוגד ברובוטניק ולוקח את אבן האודם לעצמו, רובוטניק תוקף את הענק ומנסה להחזירו למוטב. סוניק משתמש ביהלומי הכאוס ונהפך לסופר סוניק ונלחם ברובוטניק ובמלך הענקים בהתאמה כדי לקחת את אבן האודם מהם. לאחר הקרב, רובי הפנטום מגיב עם היהלומים, ושולל את גרסת הסופר של סוניק ויוצר חור שחור שם בלע את עצמו וסוניק והכוכב הקטן נעלמו.

==משחקיות==
המשחק הוא משחק פלטפורמה אשר המשחקיות בה דומה למשחקים הראשונים בסדרה אשר הוצאו לסגה מגה דרייב. השחקן בוחר אחד משלוש דמויות המשחק אשר לכל אחד מהם יש יכולת שונה. סוניק משתמש ב"צניחת זינוק" אשר יכול לזנק במהירות אחרי הקפיצה, טיילס יכול לעוף וגם לשחות, ונאקלס יכול לטפס על הקירות.

במשחק ישנם 12 שלבים, 8 מהם "ערוכים מחדש" כגון: Green Hill Zone מהמשחק הראשון, יחד עם 4 שלבים רגילים. האזורים הערוכים מחדש משלובים עם חלקים ממוחזרים ממשחקי סוניק הקודמים וגם חדשים.

==הפצה==
המשחק הוכרז לראשונה בשנת 2016, כאשר נחגגו 25 שנים לסדרת המשחקים, המשחק עצמו יצא לאור ב-15 באוגוסט 2017 לפלייסטיישן 4, Xbox One ו-נינטנדו סוויץ' וב-29 באוגוסט 2017 ל-Microsoft Windows.

סדרת סרטונים קצרים של 5 פרקים בשם "Sonic Mania Adventures" שודרה בערוץ היוטיוב של סוניק בין מרץ ליולי 2018, אשר פרסמה את גרסת ההרחבה Sonic Mania Plus.

===Sonic Mania Plus===
ב-2018 יצאה הרחבה למשחק בשם "Sonic Mania Plus". ההרחבה מוסיפה את דמויותיהם של מייטי הארמדיל וריי הסנאי המעופף, שהופיעו לראשונה במשחק הארקייד "SegaSonic the Hedgehog" משנת 1993. מייטי יכול להפוך את עצמו לכדור משוריין והוא בעל הגנה מפני קוצים, וריי יכול לעוף מעבר בלי לאבד שיווי משקל. בנוסף, ישנם מצב משחק חדש בשם "Encore Mode", ואפשרות לעד ארבעה שחקנים במסך מפוצל.

==ביקורות==
לפי האתר Metacritic, המשחק הביא ביקורות טובות. מבחינת מעריצי הסדרה, המשחק נחשב למשחק הקלאסי האהוב ביותר.

==קישורים חיצוניים==
* 

* 

קטגוריה:משחקי וידאו משנת 2017
קטגוריה:משחקי פלטפורמות ממוחשבים
קטגוריה:משחקי Windows
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי סגה
קטגוריה:סוניק הקיפוד: משחקים
קטגוריה:משחקי וידאו שפותחו בארצות הברית
נמל התעופה הבין-לאומי טריפולי

נמל התעופה הבין-לאומי טריפולי (בערבית: مطار طرابلس العالمي) היה נמל תעופה בינלאומי בטריפולי, בירת לוב. שדה התעופה מוקם באזור במרחק של 24 קילומטרים ממרכז טריפולי. בעבר היה בסיס הפעולה המרכזי של ליביאן איירליינס, אפריקייה איירווייז ובוראק אייר.
נמל התעופה נסגר לסירוגין מאז 2011 ונכון לתחילת 2018,<ref name="gov.uk"></ref> טיסות לטריפולי וממנה מבוצעות דרך נמל התעופה הבינלאומי של מיטיגה.

==קישורים חיצוניים==

== הערות שוליים ==

קטגוריה:שדות תעופה שנסגרו
קטגוריה:לוב: תעופה
קטגוריה:אפריקה: שדות תעופה
קטגוריה:טריפולי (לוב)
קטגוריה:לוב: מבנים
נמל התעופה הבין-לאומי נגורה ראי

נמל תעופה הבין-לאומי נגורה ראי (באינדונזית: Bandar Udara Internasional Ngurah Rai) המכונה גם נמל התעופה הבינלאומי I Gusti Ngurah Rai, הוא שדה התעופה הראשי בבאלי. הוא ממוקם 13 ק"מ דרומית מדנפסאר. נמל התעופה נגורה ראי הוא נמל התעופה השני העמוס ביותר באינדונזיה, אחרי נמל התעופה הבינלאומי סוקרנו-האטה. בשנת 2018 לבדה שירת נמל התעופה 23,779,178 נוסעים.<ref></ref> נמל התעופה מדורג בקטגוריה IX והוא מסוגל לשרת מטוסי גוף רחבים כמו איירבוס A380.<ref></ref> 

מועצת נמלי התעופה הבינלאומיים דירגה את נמל התעופה נגורה ראי הבינלאומי כנמל התעופה השלישי הטוב בעולם בשנת 2016 בהתבסס על שירותיהם.<ref></ref>

== מיקום ==
נמל התעופה ממוקם בטובאן בין קוטה לג'ימבראן וקרוב למקומות תיירותים רבים.

==קישורים חיצוניים==

* 

== הערות שוליים ==

נגורה ראי
קטגוריה:אינדונזיה: תעופה
קטגוריה:באלי
גן החיות של בלפסט

ג'ירפות וזברות בגן.]]
גן החיות של בלפסט (באנגלית: Belfast Zoological Gardens או Belfast Zoo), הוא גן חיות הממוקם בבלפסט, בירת צפון אירלנד. האתר ממוקם סמוך לגבעות Cavehill שבמחוז אנטרים, מיקום מבודד יחסית הגורם לסביבה שלווה עבור בעלי החיים בגן.

גן החיות הוא אחד האטרקציות המובילות בשטחי צפון אירלנד ובו מעל 300,000 מבקרים בשנה. גודל האתר מעל 22 דונם ובתוכו ישנם מעל 1,200 בעלי חיים ממעל 140 מינים. חלק מהם מצויים בטבע בסכנת הכחדה והגן מקים מעל 90 יחידות שימור מבודדות עבורם. הגן גם ממומן ממועצת בלפסט המוציאה מעל 1.5 מיליון ליש"ט, כך שהוא אחד מגני החיות היותר ממומנים בבריטניה ואירלנד.

הגן הוקם לראשונה ב-28 במרץ 1934, אך עוד לפני כן נסלל האזור בידי "חברת בלפסט" שהקימה מסילות ברזל לאורך המאה ה-20 ויצרה פארקי שעשועים וגינות, אליהם הובילו סוללות ברזל של רכבות חשמליות. ב-1933 הוחלט להוסיף לאזור אוסף זואולוגי של בעלי חיים, אשר האזור נהפך לגן החיות כעבור שנה.

עם מלחמת העולם השנייה והפצצת בריטניה במהלך 1940 הופצצה בלפסט ונהרגו מספר בעלי חיים נהרגו בהפצצות ביניהם פילים, זאבם, אריות ודובי קוטב אך רובם שרדו. הגן נמנע מהוספת חיות עד ל-1947 אך נקלע לקשיים כלכליים במהלך שנות ה-50 וה-60 והוצרך בשיקום מבוסס. החל מ-1970 הגן מבוסס על "חברת בלפסט" ועל "חברת צ'פמן".

על היסטוריית הגן התבסס הסרט "Zoo" בכיכובו של ארט פרקינסון.

== בעלי חיים ==
הגן מכיל מעל 140 מינים שונים של בעלי חיים, ביניהם מתחמים לפילים, גורילות, ג'ירפות וזברות, מתחם לדוביים ושאר טורפים, פינת חי גדולה, פינה דומה ליער גשם טרופי בתוכה עופות שונים, קופים, למורים ועצלנים, כמה זוחלים ועוד.

בגן מספר בעלי חיים המצויים בסכנה גדולה, כמו טיגריס סומטרה, פרטי קנגורו אילני, בונגו, שימפנזה. ב-2007 הייתה המלטה של אריה ברברי שהועבר בהמשך לצ'כיה במסגרת פרויקט הצלה של תת-המין הזה שנכחד בטבע.

==קישורים חיצוניים==

* 

בלפסט
קטגוריה:בלפסט
פונטיאק טוראן

פונטיאק טוראן (באנגלית : Pontiac Torrent) הוא קרוסאובר בעל תכונות של SUV אשר יוצר על ידי יצרנית הרכב האמריקאית פונטיאק באמצעות General Motors Canada מבית ג'נרל מוטורס אשר יוצר בין השנים 2009–2005 (שנת מודל 2006) בקנדה

==ייצור ונתונים==
* יוצר במפעלי "CAMI Automotive" בבעלות "ג'נרל מוטורס"
* יוצרו 116,375 יחידות
* 5 דלתות
* מנוע קדמי-רוחבי
* מנועי בנזין
* סוגי הנעה : הנעה קדמית 4x2, הנעה כפולה 4x4
===רמות גימור===

* בסיסי (Base)
* "GT"
* "GXP"

==תמונות==
<gallery mode="packed" heights="120">
קובץ:Purple Pontiac Torrent.JPG | "פונטיאק טוראן"
קובץ:2006-09 Pontiac Torrent.jpg | "פונטיאק טוראן"
קובץ:'08 Pontiac Torrent Podium Edition (Montreal).JPG | "פונטיאק טוראן", שנת 2008
קובץ:2009 Pontiac Torrent GXP.JPG | "פונטיאק טוראן", שנת 2009
קובץ:Pontiac Torrent -- 08-28-2009.jpg | "פונטיאק טוראן"
</gallery>

==ראו גם==
* פונטיאק

==קישורים חיצוניים==

* 

==הערות שוליים==

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2005
קטגוריה:כלי רכב המיוצרים בקנדה
טוראן
נמל התעופה הבין-לאומי כווית

נמל התעופה הבינלאומי כווית (בערבית: مطار الكويت الدولي) הוא נמל תעופה בינלאומי הממוקם במחוז אל-פרוואניה, 15.5 קילומטרים דרומית לכווית סיטי. שטח הנמל הוא 37.7 קמ"ר. הוא משמש כבסיס פעולה מרכזי עבור כווית איירווייז וגז'ירה איירווייז. 

החל מ-13 במרץ 2020, כל הטיסות המסחריות בשדה התעופה הבינלאומי בכווית הושעו, עקב מגפת הקורונה.

==קישורים חיצוניים==

* 

כווית
קטגוריה:כווית סיטי: מבנים
August 26th

August 26th (בעברית: 26 באוגוסט) הוא אלבום המיקסטייפ הראשון של הזמר-יוצר האמריקאי פוסט מאלון.<ref name=":0"></ref> האלבום יצא לאור ב-13 במאי 2016 על ידי חברת התקליטים ריפבליק רקורדס.<ref name=":0" />

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|13 במאי 2016
|תקליט • תקליטור • הורדה דיגיטלית
|ריפבליק רקורדס
|<ref></ref>
|}

==קישורים חיצוניים==

== הערות שוליים ==

קטגוריה:מיקסטייפים מ-2016
קטגוריה:אלבומי פוסט מאלון
קטגוריה:מיקסטייפים באנגלית
קטגוריה:אלבומים שהופקו על ידי לואי בל
קטגוריה:אלבומי חברת ריפבליק רקורדס
תמונתו של דוריאן גריי (סרט, 1915)

תמונתו של דוריאן גריי (באנגלית: The Picture of Dorian Gray) הוא סרט אילם אמריקאי משנת 1915, המבוסס על הרומן "תמונתו של דוריאן גריי" מאת אוסקר ויילד, שיצא לאור בשנת 1890.

עותק של הסרט נמצא בארכיון הסרטים של ספריית הקונגרס.

==צוות השחקנים==
* האריס גורדון – דוריאן גריי
* הלן פולטון – אוולין
* ארנסט הווארד – בזיל הייוורד
* ו. ריי ג'ונסטון – לורד הנרי ווטון
* מורגן ג'ונס
* קלוד קופר
* ארתור באואר
* נ. ס. וודס

==קישורים חיצוניים==

* [http://www.silentera.com/PSFL/data/P/PictureOfDorianGray1915.html "תמונתו של דוריאן גריי"] באתר [http://www.silentera.com/index.html Silent Era]

==הערות שוליים==

קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטים אילמים
קטגוריה:סרטים המבוססים על "תמונתו של דוריאן גריי"
קטגוריה:סרטי 1915
נמל התעופה הבין-לאומי נורסולטן נזרבייב

נמל התעופה הבינלאומי נורסולטן נזרבייב (בקזחית: Halyqaralyq Nursultan Nazarbaev Áýejaıy) הוא נמל תעופה בינלאומי הממוקם במחוז אקמולה בקזחסטן. זהו נמל התעופה הבינלאומי העיקרי המשרת את אסטנה, בירת קזחסטן. נמל התעופה הוא שער הנוסעים האווירי הבינלאומי העמוס ביותר למרכז אסיה (אחרי נמל התעופה הבינלאומי אלמטי), נמל התעופה ה-13 העמוס ביותר במדינות הפוסט-סובייטיות ושדה התעופה השני העמוס ביותר בקזחסטן.

ב-8 ביוני 2020 השתנה הקוד יאט"א של הנמל מ-TSE ל-NQZ.

==קישורים חיצוניים==

* 

קטגוריה:קזחסטן: תעופה
נורסולטן נזרבייב
קטגוריה:ברית המועצות: שדות תעופה
קטגוריה:אסטנה
Po volne moei pamyati

(ברוסית: ; בעברית: לפי גל זיכרוני) הוא אלבום קונספט של המלחין דויד טוחמנוב משנת 1976. האלבום נקרא על שם אחד השירים הכלולים באלבום לפסוקיו של ניקולס גיין בתרגום רוסי. 

האלבום יצא בברית המועצות בשנת 1976 ופשוט זעזע את הקהל - הוא לא התאים לסטנדרטים של אותה תקופה. זה לא היה רק אוסף שירים - זה היה אלבום קונספט רציני ומוחשב שבגינו בחרה אשתו הראשונה של טוחמנוב, טטיאנה סאשקו, יצירות ספרות איקוניות של קלאסיקות גדולות: מהמשוררת היוונית העתיקה סאפפו ועד אנה אחמטובה, וטוחמנוב עצמו כתב את המוזיקה ועשה את העיבוד. מרבית הצעירים והמעט ידועים בעת יציאת האלבום סולנים קיבלו פרסום רחב, בעיקר אודיו. האלבום נוצר באווירה של סודיות, באולפן הביתי של טוחמנוב ואף אחד לא ידע מה יגיע בסוף<ref>https://rg.ru/2016/11/24/40-let-nazad-vyshel-disk-davila-tuhmanova-po-volne-moej-pamiati.html</ref>.

טוחמנוב הגדיר את ז'אנר האלבום כארט רוק. מוזיקאים שהשתתפו ולא השתתפו באלבום דירגו אותו כ"מהפכה" במוזיקה הפופולרית העכשווית (בעיקר סובייטית); מיד לאחר הופעתו הפך לאלבום פולחן בברית המועצות<ref>https://www.progarchives.com/album.asp?id=57208</ref>.

==קישורים חיצוניים==

==הערות שוליים==

קטגוריה:אלבומי 1976
קטגוריה:אלבומי קונספט
מינה (זמרת יפנית)

מינה מיואי (יפנית: 名井 南; אנגלית: Mina Myōi; נולדה ב-24 במרץ 1997), ידועה בשם הבמה מינה (אנגלית: Mina; קוריאנית: 미나; יפנית: ミナ) היא זמרת ורקדנית יפנית. היא חברה בלהקת הבנות הדרום קוריאנית טווייס, תחת החברה JYP Entertainment. היא חלק מטור הרקדניות של הקבוצה. מינה היא אחת משלוש החברות היפניות בקבוצה, והקטנה מביניהן אחרי מומו היראי וסאנה מינטוזאקי<ref name="pt12"></ref><ref name="kpopland2"></ref><ref></ref>

== ראשית חייה ==
מינה נולדה ב־24 במרץ 1997 בסן אנטוניו, טקסס, עברה ליפן בגיל צעיר מאוד, וגדלה בקובה, מחוז היוגו, יפן.<ref name="pt1"></ref><ref name="jbenjamin"></ref><ref name="elitedaily1"></ref>. מינה עסקה בבלט מגיל צעיר, והתאמנה בו למעלה מעשור לפני הופעתה לראשונה עם Twice.<ref name="kpopland"></ref><ref name="time_article"></ref> היא למדה בבית הספר "Obayashi Sacred Heart". בשנת 2017 דווח כי מינה מחזיקה באזרחות יפנית ואמריקאית כפולה אך בשנת 2019 ויתרה עליה.<ref></ref>

== קריירה ==
=== הבכורה עם טווייס ===
מינה הייתה בקניות עם אמה באוסאקה כאשר פנו אליה מגייסי כישרונות של JYP והציעו לה להגיע לאודישנים להתלמדות בחברה. בשנת 2014 היא עזבה את יפן ועברה לדרום קוריאה כדי להיות מתלמדת בחברה JYP Entertainment כדי לבסוף להפוך לכוכבת K-pop.<ref></ref><ref></ref> בשנת 2015 מינה השתתפה בתוכנית הריאליטי הדרום קוריאנית Sixteen, בהנחיית והפקת JYP בשיתוף MNet.<ref></ref> מינה ניצחה בתוכנית כחלק מקבוצה של תשע נערות, והן המשיכו והקימו את הלהקה טווייס. באוקטובר 2015 מינה הופיעה רשמית כחברה בטווייס עם המיני-אלבום הראשון שלהם, The Story Begins.<ref></ref> הסינגל הראשי "Like Ooh-Ahh" היה שיר הבכורה הראשון ב-K-pop שהגיע למאה מיליון צפיות ביוטיוב.<ref name="time_2"></ref>

=== תדמית ציבורית ===
מינה ידועה כאחת הרקדניות הראשיות של טווייס וזכתה להכרה בדרום קוריאה ומחוצה לה.<ref name="kind"></ref> הפופולריות שלה ושל חברותיה היפניות ללהקה, מומו וסאנה, זכתה להכרה על ידי הצ'וסון אילבו בכך שסייעה לשיפור היחסים בין יפן לדרום קוריאה. בסקר המוזיקה השנתי של גאלופ קוריאה משנת 2019, היא נבחרה לאמנית הקיי-פופ במקום ה-20 הפופולרית ביותר בדרום קוריאה.<ref></ref><ref></ref>

=== בעיות בריאותיות ===
ב-11 ביולי 2019, JYP Entertainment הודיעה כי מינה לא תיקח חלק בהמשך סיבוב העולמות העולמי של טווייס בשם "Twicelights" בגלל חרדות קיצוניות פתאומיות ובעיות חוסר ביטחון בנוגע להופעה על הבמה.<ref name="bbc"></ref><ref name="koreatimes"></ref><ref></ref> בהמשך אובחנה עם הפרעת חרדה.<ref></ref> בפברואר 2020 דווח כי מצבה של מינה השתפר וכי היא חזרה להופיע עם טווייס.<ref></ref>

== דיסקוגרפיה ==
=== קרדיט בכתיבת שירים ===
{| class="wikitable"
|+
! שָׁנָה
! שִׁיר
! אַלבּוֹם
! אמן
! עם
! ש.
|-
| 2018
| "Shot Thru The Heart"
| Summer Nights
| rowspan="2" | טווייס
| מומו וסאנה
|<ref name="KOMCA"></ref> <ref></ref>
|-
| 2019
| "21:29"
| Feel Special
| כל חברות טווייס
|<ref name="Herman"></ref><ref name="pop"></ref>
|}

==קישורים חיצוניים==

== הערות שוליים ==

קטגוריה:זמרות אמריקאיות
קטגוריה:זמרים אמריקאים
קטגוריה:זמרות יפניות
קטגוריה:מוזיקאי קיי-פופ
קטגוריה:זוכים בתוכניות מציאות
קטגוריה:חברות להקת טווייס
קטגוריה:רקדניות
קטגוריה:רקדניות אמריקאיות
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
המיטב (אלבום של אריק איינשטיין)

המיטב הוא אלבום אוסף שנגנז, ואיגד שירים בולטים שהקליט הזמר אריק איינשטיין. האלבום יצא לאור בשנת 2003 וכלל 38 שירים מכ-25 שנות הפעילות של איינשטיין ב"NMC". הוא כלל גם גרסה לשיר 'לבכות לך', שלא ראתה אור על-גבי דיסק.

לאחר יציאת האוסף התברר כי האלבום יצא ללא ידיעתו של איינשטיין, שכעס על החברה איתה עבד במשך כ-25 שנים. איינשטיין טען בתקשורת כי החברה הוציאה את אוסף זה כ"נקמה" על כך שעבר לחברה המתחרה הד ארצי איתה הוציא את האלבום "שתי גיטרות בס תופים" לאחר שNMC חלקה על הקו האומנותי שבו בחר איינשטיין. בתגובה החליטה החברה להפסיק לשווק ולמכור את האוסף והודיעה על גניזתו של האוסף בדצמבר 2003, מה שהפך אותו לפריט אספנות.
==רשימת השירים==

==הערות שוליים==

קטגוריה:אלבומי אריק איינשטיין
יחסי טורקיה–פורטוגל

יחסי טורקיה–פורטוגל הם יחסי החוץ בין פורטוגל לטורקיה.

==סקירה כללית ==

שתי המדינות חברות מלאות בנאט"ו. כמו כן, פורטוגל היא חברה ב וטורקיה היא מועמדת להצטרפות לאיחוד. היחסים הפוליטיים של טורקיה עם פורטוגל מתוארכים לתקופה העות'מאנית, כאשר מונה הרוזן דה סייסל כשגריר פורטוגל לאיסטנבול. היחסים הדיפלומטיים נפסקו במהלך מלחמת העולם הראשונה וכוננו מחדש בתקופה הרפובליקנית בשנת 1926. שגרירות קבועה הוקמה בשנת 1957.

== נציגויות דיפלומטיות ==
פורטוגל מחזיקה בטורקיה שגרירות באנקרה ו-3 קונסוליות באנטליה, איסטנבול ואיזמיר, ואילו טורקיה מחזיקה שגרירות בליסבון ו-2 קונסוליות בפונטה דלגדה ופונשל.

==קישורים חיצוניים==

== הערות שוליים ==
ניל אולשיי

ניל אולשיי (באנגלית: Neil Olshey; נולד ב-10 בינואר 1965) הוא מנהל קבוצות כדורסל אמריקאי, ששימש עד לאחרונה כג'נרל מנג'ר של קבוצת פורטלנד טרייל בלייזרס מליגת ה-NBA.

==ביוגרפיה==
===השנים הראשונות===
אולשיי גדל ברובע קווינס שבניו יורק, ובשנת 1983 החל ללמוד במכללת לה מוין אשר בסירקיוז. בסיום לימודיו עבר ללוס אנג'לס, בשאיפה לפתוח בקריירת משחק.

===לוס אנג'לס קליפרס===
בשנת 2003 הצטרף לצוות המקצועי של קבוצת לוס אנג'לס קליפרס בתור "Director of player personnel", ובשנת 2008 קוּדם לתפקיד עוזר הג'נרל מנג'ר, תחת מייק דאנליבי. לקראת סיום עונת מונה לג'נרל מנג'ר של הקליפרס, במקומו של דאנליבי אשר פוטר.

לאורך שתי עונותיו בתפקיד ביצע מספר פעולות משמעותיות: בדראפט ה-NBA{{כ}} 2010 צירף את אל-פארוק אמינו בבחירה השמינית ואת אריק בלדסו בבחירה ה-18; בפברואר 2011 העביר לקליבלנד קאבלירס את בארון דייוויס ובחירת דראפט עתידית (אשר הניבה את קיירי אירווינג), בתמורה למו ויליאמס וג'מאריו מון; לקראת עונת שלח בטרייד את אמינו, אריק גורדון, כריס קיימן ובחירת דראפט עתידית לניו אורלינס הורנטס, בתמורה לשחקן האולסטאר כריס פול, ובהמשך אותה הפגרה החתים את צ'ונסי בילאפס ואת קארון באטלר הוותיקים. על אף פציעה קשה של בילאפס לאחר 20 משחקים, השיגו הקליפרס את מאזן הניצחונות הטוב בתולדות המועדון (60.6%), והעפילו לפלייאוף ה-NBA לראשונה מזה 6 שנים, ובפעם השנייה בלבד ב-15 העונות האחרונות. בסדרת הפלייאוף הראשונה גברה הקבוצה על ממפיס גריזליס, הודות ליכולת טובה של פול ובלייק גריפין, בטרם הודחה על ידי סן אנטוניו ספרס בסיבוב השני.

===פורטלנד טרייל בלייזרס===
ביוני 2012 מונה אולשיי לג'נרל מנג'ר של פורטלנד טרייל בלייזרס, במקומו של צ'אד ביוקנן אשר החזיק בתפקיד באופן זמני. כבר בחודשיו הראשונים צירף את כוכב הקבוצה בשנים הבאות – דמיאן לילארד (בחירה שישית בדראפט 2012) – ואת המאמן הראשי טרי סטוטס. בבחירה העשירית של דראפט 2013 צירף את סי. ג'יי. מקולום, זוכה פרס השחקן המשתפר של עונת . בפלייאוף 2014 הובילו לילארד ולמרכוס אולדרידג' את הבלייזרס לחצי גמר האזור המערבי, לראשונה מזה 14 שנים, לאחר שגברו על יוסטון רוקטס בסיבוב הראשון.

בקיץ 2016, לאחר הדחה נוספת בחצי גמר המערב, החתים אולשיי את אוון טרנר, אלן קראב ומאיירס לאונרד על חוזים ל-4 שנים בסך כולל של כ-186 מיליון דולר; בדיעבד, שלושת השחקנים לא עמדו בציפיות מהם בשנים הבאות, והחוזים שלהם הקשו על אולשיי לצרף שחקנים משמעותיים תחת תקרת השכר של ה-NBA.

בפברואר 2017 העבירה פורטלנד את מייסון פלאמלי לדנוור נאגטס בתמורה ליוסוף נורקיץ' הצעיר יותר, אשר מיד הפך לאחד השחקנים המובילים של הקבוצה. בעונת העפילו הבלייזרס לגמר האזור המערבי, לאחר שגברו על אוקלהומה סיטי ת'אנדר (4–1) ודנוור נאגטס (4–3) בשני הסיבובים הראשונים. בסדרת גמר המערב עצמה הובסה הקבוצה מול גולדן סטייט ווריורס (0–4).

בקיץ 2019 החתים אולשיי את כוכבי הקבוצה לילארד (196 מיליון ל-4 עונות) ומקולום (100 מיליון ל-3 עונות) להארכות חוזים ארוכי-טווח, שייכנסו לתוקף בעונת .

ב-03 בדצמבר 2021 פוטר אולשיי מפורטלנד טריי בלייזרס בשל התנהגות בלתי הולמת ויצירת סביבת עבודה רעילה, לאחר תחקיר שערכה הקבוצה בעניין.

==הערות שוליים==

קטגוריה:ניו יורק: אישים
קטגוריה:מנהלי קבוצות ב-NBA
קטגוריה:בוגרי מכללת לה מוין
קטגוריה:אמריקאים שנולדו ב-1965
גן שוג'י

גן שוג'י (ביפנית: 昌子 源; נולד ב-11 בדצמבר 1992) הוא כדורגלן יפני, המשחק בעמדת הבלם במאצ'ידה זלביה.

==קריירת מועדונים==
שוג'י, התחיל את הקריירה שלו בקבוצת הכדורגל של תיכון יונאגו קיטה. ב-30 בספטמבר 2010, שוג'י חתם בקאשימה אנטלרס מליגת העל היפנית והצטרף אליה בינואר . ב-12 באוקטובר 2011, שוג'י ערך את הופעת הבכורה שלו בקבוצה הבוגרת בניצחון 0–2 נגד אוניברסיטת צוקובה במסגרת הסיבוב השני בגביע הליגה היפני. ב-8 בספטמבר 2012, שוג'י כבש את שערו הראשון בקריירה, בניצחון 1–7 נגד אוניברסיטת צוקובה במסגרת הסיבוב השני של גביע הקיסר. בעונת , זכה עם קאשימה בליגת האלופות האסיאתית.

ב-29 בדצמבר 2018, שוג'י חתם לשלוש שנים בטולוז מליגת העל הצרפתית תמורת 3 מיליון אירו והפך לכדורגלן היפני הראשון במועדון. ב-19 בינואר 2019, שוג'י ערך את הופעת הבכורה שלו בקבוצה בניצחון 0–1 נגד נים. במשחקי ההכנה לקראת עונת , שוג'י נפצע וחזר לשחק בספטמבר. במשחק הליגה נגד אנז'ה, שוג'י נפצע בקרסולו ולמעשה זהו היה משחקו האחרון בקבוצה.

ב-3 בפברואר 2020, שוג'י חזר ליפן וחתם בגמבה אוסקה.

ב-9 בינואר 2023 הצטרף לקאשימה אנטלרס.

==קריירה בינלאומית==
ב-1 באוקטובר 2014 שוג'י זומן לראשונה לסגל נבחרת יפן, אך שוחרר כעבור זמן קצר עקב פציעה. שוג'י נכלל בסגל הנבחרת לקראת גביע אסיה בכדורגל 2015.

ב-31 במרץ 2015, שוג'י ערך את הופעת הבכורה שלו בנבחרת במשחק ידידות נגד , בו ניצחה יפן 1–5. במשחק המשך מול סין, הוא הבקיע את שער יפן הראשון שלו, שמתברר כשער מנצח, בניצחון 1–2.

==תארים==
; קאשימה אנטלרס
*ליגת העל היפנית: 
*ליגת האלופות האסיאתית: 

; אישיים
*נבחרת העונה בליגת העל היפנית: , 

==קישורים חיצוניים==

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קאשימה אנטלרס
קטגוריה:כדורגלני טולוז
קטגוריה:כדורגלני גמבה אוסקה
קטגוריה:כדורגלני נבחרת יפן
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:ספורטאים זרים בצרפת
קטגוריה:יפנים שנולדו ב-1992
יחסי אינדונזיה – קוריאה הדרומית

יחסי אינדונזיה–קוריאה הדרומית הם יחסי החוץ הדו-צדדיים בין שתי המדינות של אינדונזיה ודרום קוריאה. שתי המדינות חולקות חזון משותף, ערכים ורצון לתרום לקהילה הבינלאומית כמעצמות בינוניות.<ref name="Tempo"></ref><ref name="JakartaPost"></ref> שתי המדינות חברות ב-G-20 ו-APEC. אינדונזיה ודרום קוריאה כוננו רשמית יחסים דיפלומטיים ב-17 בספטמבר 1973. קוריאה הדרומית מחזיקה שגרירות בג'קרטה ואילו אינדונזיה מחזיקה בקוריאה הדרומית שגרירות בסיאול. על פי סקר השירות העולמי של ה-BBC ב-2014, 48% מהאינדונזים רואים את השפעת דרום קוריאה באופן חיובי, כאשר 27% מביעים דעה שלילית.<ref>[http://downloads.bbc.co.uk/mediacentre/country-rating-poll.pdf 2014 World Service Poll] BBC</ref>

== שיתוף פעולה צבאי ==
סחר והשקעות בצמיחה מהירה איפשרו לשתי הממשלות להסכים על שותפות אסטרטגית בשנת 2006. אינדונזיה ודרום קוריאה השקיעו במספר פרויקטים של פיתוח צבאי משותף, כולל מטוס הקרב KFX / IFX. חברת דרום-קוריאה, Daewoo Shipbuilding and Engineering Engineering (DSME), נמצאת במגעים אחרונים על חוזה על מנת לספק לאינדונזיה שלוש צוללות מסוג 209. זו תהיה עסקת ההגנה הדו-צדדית הגדולה ביותר אי פעם, המוערכת ב-1.1 מיליארד דולר.

== הגירה ==
בשנת 2012 חיו בדרום קוריאה כ-38,000 אזרחים אינדונזיים.<ref></ref>

== כלכלה וסחר ==
יהודויונו מאינדונזיה עם שר החוץ של קוריאה הדרומית, יון ביינג-סיי בבאלי, 14 ביוני 2013.]]
בעבר היחסים התפתחו רק סביב סחר והשקעות, כמו ענפי היער והבגדים. כיום הורחב שיתוף הפעולה למספר פרויקטים של מגה ותעשיות מתקדמות. עם סחר דו-צדדי בסך 27 מיליארד דולר, דרום קוריאה הפכה לשותפה המסחרית הרביעית בגודלה של אינדונזיה בשנת 2012. היא הפכה למשקיעה הזרה השלישית בגודלה באינדונזיה, עם השקעה של 1.94 מיליארד דולר.

ישנם מספר גדול של חברות דרום קוריאניות שהשקיעו ופועלות באינדונזיה, כמו מיווון (תאגיד דייסנג), לוטה, יונג מא, צמיג הנקוק, סמסונג, LG, קיה מוטורס ויונדאי. בשנת 2011 הודיע האנקוק על השקעה בסך 353 מיליון דולר במפעל ייצור הממוקם בבקאסי, מערב ג'אווה, אינדונזיה.<ref></ref>

== תרבות ==
באינדונזיה הופיעו מספר רב של להקות ואומנים קוריאנים, כמו SMTown Live World Tour III ו-Bank Music World Tour. תרבות הפופ הקוריאנית עוררה השראה באמנים אינדונזיים כמו קבוצת אני-פופ גברית בשם "S4" שהתאמנה בקוריאה ועשתה שם הופעות.

== ביקורים רשמיים ==
הנשיא צ'ון דו הוואן ביקר באינדונזיה ביולי 1981, ובשנה שלאחר מכן ביקר הנשיא סוהארטו בדרום קוריאה באוקטובר 1982. בנובמבר 1988 ביקר הנשיא נו טה-וו באינדונזיה. הנשיא קים יונג-סאם ביקר באינדונזיה בנובמבר 1994. נשיא אינדונזיה עבד א-רחמן וחיד ביקר בדרום קוריאה פעמיים בשנת 2000, בפברואר ובאוקטובר, ובאותה השנה ביקר הנשיא קים דה-ג'ונג באינדונזיה בנובמבר. הנשיא מגוואטי סוקרנופוטרי ביקר בדרום קוריאה במרץ 2002.

הנשיא סוסיליו באמבאנג יודהויונו ביקר בדרום קוריאה במהלך פסגת ה-APEC בנובמבר 2005. בדצמבר 2006 ביקר הנשיא רו מו-היון באינדונזיה כדי לחתום על שותפות אסטרטגית משותפת בין אינדונזיה לדרום קוריאה. הנשיא יהודויונו ביקר בקוריאה כאורח ממלכתי במרץ 2012 והנשיא לי מיונג-בק ביקר בבאלי כדי להשתתף בפורום באלי לדמוקרטיה בנובמבר 2012.

==קישורים חיצוניים==

== הערות שוליים ==
ג'ק אין דה בוקס (חברה)

ג'ק אין דה בוקס (באנגלית: Jack in the Box) היא חברה אמריקאית אשר מפעילה רשת מסעדות מזון מהיר הנושאת את שמה.

==היסטוריה==
החברה נוסדה ב-21 בפברואר 1951 על ידי רוברט אוסקר פיטרסון בסן דייגו, קליפורניה, שם גם שוכן המטה הראשי שלה. מכירות הרשת התמקדו בשיטת דרייב ת'רו.

עד דצמבר 2017 החברה הפעילה גם רשת מסעדות גריל מקסיקנית שנמכרה לחברת אפולו.<ref></ref>

==הרשת==
לרשת מעל 2,200 סניפים, אשר נמצאים בעיקרם באזור החוף המערבי של ארצות הברית.
בנוסף לכך, יש לה גם מסעדות באזורים עירוניים גדולים מחוץ לחוף המערבי, כגון: פיניקס, דנוור, אלבקרקי, אל פאסו, פורט וורת', דאלאס, יוסטון, אוסטין, סן אנטוניו, באטון רוז', נאשוויל, שארלוט, סנט לואיס, אינדיאנפוליס, סינסינטי, וכן סניף אחד בגואם.

==קישורים חיצוניים==

* 

==הערות שוליים==

קטגוריה:חברות מזון אמריקאיות
קטגוריה:רשתות מזון מהיר
קטגוריה:חברות אמריקאיות הנסחרות בנאסד"ק
דניס לינדסי

דניס לינדסי (באנגלית: Dennis Lindsey; נולד ב-1969) הוא מנהל קבוצות כדורסל אמריקאי, המשמש כג'נרל מנג'ר של קבוצת יוטה ג'אז מליגת ה-NBA.

==קריירת משחק==
לינדסי נולד בעיר פריפורט שבטקסס, ובין השנים 1988–1992 למד באוניברסיטת ביילור אשר בווייקו, טקסס. בעונתו הראשונה בקבוצת הכדורסל של האוניברסיטה העפילו ה"ביילור ברס" לטורניר אליפות המכללות לראשונה מזה 38 שנים, בהובלתם של מייקל ויליאמס ודריל מידלטון. בעונתו האחרונה בליגת המכללות, 1991/1992, פתח בחמישייה הפותחת של הקבוצה לצדו של דייוויד וסלי, וקלע 10.6 נקודות בממוצע למשחק. בכך תמה קריירת המשחק של לינדסי, אשר לא נבחר על ידי אף קבוצה בדראפט ה-NBA{{כ}} 1992.

==קריירת ניהול==
===השנים הראשונות===
בשנת 1996 הצטרף לינדסי לצוות המקצועי של קבוצת יוסטון רוקטס בתור סקאוט ומנהל מחלקת הווידאו, ובהמשך קוּדם לתפקיד האחראי על פיתוח שחקנים. בין השנים 2002–2007 שימש ביוסטון כסגן הנשיא לפעולות כדורסל.

בין השנים 2007–2012 שימש כעוזרו של ג'נרל מנג'ר סן אנטוניו ספרס, אר. סי. ביופורד.

===יוטה ג'אז===
באוגוסט 2012 מונה לג'נרל מנג'ר של יוטה ג'אז, במקומו של קווין אוקונור. להלן רשימה חלקית של פעולותיו הבולטות בתפקיד:
*בדראפט 2013 בחר את רודי גובר בבחירה ה-27.
*ביוני 2014 מינה את קווין סניידר למאמן הקבוצה במקומו של טיירון קורבין.
*בדראפט 2014 בחר את דנטה אקסום בבחירה החמישית ואת רודני הוד בבחירה ה-23.
*באוקטובר 2014 החתים על חוזה את ג'ו אינגלס.
*ביולי 2016 העביר את הבחירה ה-12 בדראפט 2016 (טוריאן פרינס) לאטלנטה הוקס, בתמורה לג'ורג' היל.
*בערב דראפט 2017 העביר לדנוור נאגטס את טריי ליילס ואת הבחירה ה-24 בדראפט (טיילר ליידון), בתמורה לבחירה ה-13, בה בחר את דונובן מיטשל.
*ביוני 2017 החתים על חוזה את ריקי רוביו.
*בפברואר 2018 העביר את ג'ו ג'ונסון (לסקרמנטו) ורודני הוד (לקליבלנד), בתמורה לג'יי קראודר ובחירת דראפט עתידית.
*ביולי 2019 העביר את ג'יי קראודר, קייל קורבר, גרייסון אלן, דריוס בייזלי ובחירת דראפט עתידית לממפיס גריזליס, בתמורה למייק קונלי.
*ביולי 2019 החתים על חוזה את בויאן בוגדנוביץ'.

==הערות שוליים==

==קישורים חיצוניים==

קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת ביילור
קטגוריה:מנהלי קבוצות ב-NBA
קטגוריה:אמריקאים שנולדו ב-1969
תמונתו של דוריאן גריי (סרט, 2004)

תמונתו של דוריאן גריי (באנגלית: The Picture of Dorian Gray) הוא סרט אמריקאי משנת 2004 בבימויו של דייב רוזנבאום, ובכיכובו של ג'וש דוהאמל. הסרט מבוסס על הרומן תמונתו של דוריאן גריי מאת אוסקר ויילד.

==צוות השחקנים==
* ג'וש דוהאמל – דוריאן גריי
* ברנדן וו – הארי ווטון
* ריינר ג'אד – בזיל וורד
* דרבי סטנצ'פילד – סיביל ויין
* בריאן דורקין – ג'יימס ויין
* ג'ולי איימוס – לורה ווטון

==קישורים חיצוניים==

==הערות שוליים==

קטגוריה:סרטי 2004
קטגוריה:סרטי אימה אמריקאיים
קטגוריה:סרטי אימה מ-2004
קטגוריה:סרטים באנגלית
קטגוריה:סרטים המבוססים על "תמונתו של דוריאן גריי"
מייקל דומינגז

מייקל לואיס דומינגז (באנגלית: Michael Luis Dominguez; נולד ב-4 בספטמבר 1953) הוא פקיד ממשל אמריקאי שכיהן כסגן תת-מזכיר ההגנה לכוח אדם ומוכנות בשנים 2006–2009 וכסגן מזכיר חיל האוויר לענייני כוח אדם ומילואים בשנים 2001–2006, ובתוקף זה כיהן כמזכיר חיל האוויר בפועל לתקופה קצרה בשנת 2005.
==ביוגרפיה==
מייקל דומינגז נולד למשפחה שאביה היה איש חיל האוויר של ארצות הברית, ועקב כך הוא גדל במספר בסיסים של החיל ברחבי העולם. ב-1975 הוא סיים את הכשרתו באקדמיה הצבאית של ארצות הברית והוצב כקצין בדרגת לוטננט-משנה בצבא ארצות הברית בויצ'נצה שבאיטליה. לאחר מכן הוא הוצב במגוון משימות בגדוד הראשון של רגימנט הרגלים ה-509 ובכוח המשימה של דרום אירופה.

לאחר תום שירותו הצבאי פנה דומינגז לעסקים פרטיים ולמד בבית הספר למנהל עסקים של אוניברסיטת סטנפורד. מיוני 1983 ועד ספטמבר 1988 הוא עבד בלשכת מזכיר ההגנה כניתוח מידע. לאחר מכן ועד ספטמבר 1991 הוא היה עוזר לסגן מזכיר ההגנה ליחסי ציבור. לאחר מכן ועד ספטמבר 1994 הוא היה מנהל התכנון וניתוח המידע. הוא היא אחראי על תחזית התכנון לטווח ארוך של מחלקת ההגנה ועל התקציב השנתי שלה בסכום של 12 מיליארד דולר על טכנולוגיות מידע. הוא גם ניהל את התחדשות מערכות המחשוב של מערכת יחסי הציבור. באוקטובר 1994 הוא הצטרף לצוות ראש המבצעים הימיים וסייע לצי ארצות הברית לפתח תוכניות לתקציבים רב שנתיים. באפריל 1997 סיים דומינגז את עבודתו בשירות הממשלתי והיה למנהל הכללי לארגון שירות טכנולוגי בחברת Tech 2000 בהרנדון, וירג'יניה.

בספטמבר 1999 החל דומינגז לעבוד במרכז לניתוח מידע ימי, שם הוא ארגן וניהל את המחקר למדיניות ותכנון ציבורי. בינואר 2001 הוא שב לצוות ראש המבצעים הימיים כעוזר המנהל לחלל, לוחמת מידע ופיקוד ושליטה.

מאוגוסט 2001 ועד יולי 2006 שימש דומינגז כסגן מזכיר חיל האוויר לענייני כוח אדם ומילואים. במהלך תקופה זו הוא כיהן כמזכיר חיל האוויר בפועל ממרץ ועד יולי 2005. לאחר מכן ועד ינואר 2009 הוא שימש כסגן תת-מזכיר ההגנה לכוח אדם ומוכנות.

==קישורים חיצוניים==

* [https://www.veterans.senate.gov/imo/media/doc/dominguez_061307.pdf Prepared Statement of The Honorable Michael L. Dominguez Principal Deputy Under Secretary of Defense (Personnel and Readiness) Before the U.S. Senate Committee on Veterans Affairs]

קטגוריה:מזכירי חיל האוויר של ארצות הברית
קטגוריה:בוגרי בית הספר לממשל באוניברסיטת הרווארד
קטגוריה:בוגרי בית הספר לעסקים של אוניברסיטת סטנפורד
קטגוריה:בוגרי האקדמיה הצבאית של ארצות הברית
קטגוריה:סגל מחלקת ההגנה של ארצות הברית
קטגוריה:קצינים וחוגרים בצבא ארצות הברית
קטגוריה:אמריקאים שנולדו ב-1953
נמל התעופה הבין-לאומי פליקס הופואה-בואני

נמל התעופה הבין-לאומי פליקס הופואה-בואני ממוקם 16 קילומטרים דרומית-מזרחית לאביג'אן, חוף השנהב.<ref></ref> זהו שדה התעופה הגדול במדינה לתעבורה אווירית. שדה התעופה הוא בסיס הפעולה המרכזי של חברת התעופה הלאומית של חוף השנהב, אייר חוף השנהב. שמו של נמל תעופה בינלאומי זה נקרא על שמו של נשיא חוף השנהב הראשון, פליקס הופואה-בואני. חברות התעופה הפועלות בתדירות גבוהה יותר הן אייר פראנס, דלתא, אייר אלג'יר ורויאל אייר מרוק. בנוסף לכך, קווי התעופה הפופולריים ביותר מאבידג'אן הם אבידג'אן לפריס, ואבידג'אן לקזבלנקה עם 215, 128 טיסות שבועיות בהתאמה.<ref></ref>

==קישורים חיצוניים==

* 

==הערות שוליים==

קטגוריה:אפריקה: שדות תעופה
קטגוריה:חוף השנהב: מבנים
קטגוריה:חוף השנהב: תחבורה
נמל התעופה הבין-לאומי אמילקר קברל

נמל התעופה הבין-לאומי אמילקר קברל הוא שדה התעופה הבין-לאומי הראשי של כף ורדה. שדה התעופה נקרא על שם המנהיג המהפכני אמילקר קברל. הוא ממוקם שני ק"מ דרומית-מערבית מאספרגוס באי סאל. הנמל הוא בסיס הפעולה המרכזי של חברת התעופה הלאומית של כף ורדה, קאבו ורדה איירליינס, ומשמש כבסיס לחברת ההובלה Cabo Verde Express.

== סטטיסטיקה ==
{| class="wikitable"
! שנה
! נוסעים
! מטען (t)
|-
| 2016
| 914,696
| 816.3
|-
| 2017
| 1,092,789
| 617.7
|-
| 2018
| 1,184,636
| 429.3
|-
| 2019
| 1,192,828
| 443.3
|}

==קישורים חיצוניים==

* 

קטגוריה:כף ורדה: שדות תעופה
נמל התעופה הבין-לאומי ח'רטום

נמל התעופה הבין-לאומי של ח'רטום (בערבית: مطار الخرطوم الدولي) הוא נמל התעופה הראשי בח'רטום, בירת סודאן. נמל התעופה של ח'רטום ממוקם בלב הבירה ומשמש כשער מרכזי למדינות העולם. הוא מהווה בסיס פעולה מרכזי של שלוש חברות תעופה סודאניות: חברת הדגל סודאן איירווייז, טארקו תעופה ובאדר איירליינס .

על פי התכנון, הנמל הנוכחי יוחלף בנמל תעופה חדש 40 ק"מ דרומית למרכז ח'רטום. השדה החדש מתוכנן עם שני מסלולים של 4000 מטר, מסוף נוסעים בשטח של 86,000 מ"ר ומלון בינלאומי בן 300 חדרים.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ח'רטום: מבנים
קטגוריה:סודאן: תחבורה
קטגוריה:אפריקה: שדות תעופה
נמל התעופה הבין-לאומי סרייבו

נמל התעופה הבינלאומי סרייבו (בבוסנית: Međunarodni aerodrom Sarajevo) הוא נמל התעופה הבינלאומי העיקרי בבוסניה והרצגובינה, ומשמש כשער הכניסה העיקרי למדינה, הוא ממוקם במרחק 12 קילומטרים מערבית למרכז העיר סרייבו ומשמש כבסיסה של חברת B&H איירליינס.

בשנת 2019 עברו 1,143,680 נוסעים בנמל התעופה, לעומת 323,499 בשנת 2001.<ref></ref>

==קישורים חיצוניים==

* 

==הערות שוליים==

קטגוריה:בוסניה והרצגובינה: תחבורה
סרייבו
קטגוריה:סרייבו
יוסיף מוסא

יוסיף דאודה מוסא (בצרפתית: Yussif Daouda Moussa; נולד ב-4 בספטמבר 1998) הוא כדורגלן ניז'רי-גנאי, המשחק בעמדת הקשר בא-טלאבה.

==קריירת מועדונים==
מוסא התחיל את הקריירה שלו בקבוצת הכדורגל פוליס המקומית. ב-3 באפריל 2019, מוסא חתם ביילבס מליגת העל הפינית. 4 ימים לאחר מכן, ערך את הופעת הבכורה שלו בקבוצה בניצחון 0–2 נגד קוקולן פלובייקוט. ב-27 ביולי 2019, הבקיע את שער הבכורה שלו בניצחון 1–3 נגד היפק. מוסא שיחק ביילבס עונה אחת וזכה עמה בגביע בסיום העונה.

בינואר , מוסא חתם בבני יהודה מליגת העל, אך כעבור זמן קצר נפצע ובני יהודה ויתרה על שירותיו עד לסיום העונה.. ב-23 ביוני 2020, מוסא חתם לארבע שנים בקבוצה ב-2 בספטמבר 2021 חתם בהפועל פתח תקווה.

בינואר חתם ביילבס מליגת העל הפינית.

בפברואר חתם בא-טלאבה מליגת העל המצרית.

==קריירה בינלאומית==
ב-13 באוגוסט 2017, מוסא ערך את הופעת הבכורה שלו בנבחרת ניז'ר בניצחון 1–2 נגד . ב-19 בנובמבר 2019, מוסא הבקיע את שער הבכורה שלו בנבחרת בהפסד 2–6 ל במסגרת מוקדמות גביע אפריקה לאומות 2021.

==תארים==
; יילבס
*הגביע הפיני: 

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:כדורגלנים ניז'רים
קטגוריה:קשרי כדורגל גנאים
קטגוריה:קשרי כדורגל ניז'רים
קטגוריה:אקרה: כדורגלנים
קטגוריה:כדורגלני בני יהודה תל אביב
קטגוריה:כדורגלני נבחרת ניז'ר
קטגוריה:כדורגלנים זרים בישראל
קטגוריה:ספורטאים זרים בפינלנד
קטגוריה:ספורטאים ניז'רים בישראל
קטגוריה:ספורטאים גנאים בפינלנד
קטגוריה:ספורטאים גנאים בישראל
קטגוריה:ספורטאים זרים במצרים
קטגוריה:ניז'רים שנולדו ב-1998
קטגוריה:גנאים שנולדו ב-1998
נמל התעופה הבין-לאומי קישינב

נמל התעופה הבין-לאומי קישינב הוא נמל התעופה הבינלאומי הראשי של מולדובה, הממוקם במרחק של 13 קילומטרים דרומית-מזרחית ממרכז קישינב, בירת מולדובה. נמל התעופה שימש כבסיס הפעולה המרכזי של חברת אייר מולדובה עד שנסגרה בשנת 2023, וחברת הייסקיי. בעבר, קוד ה-IATA של שדה התעופה, KIV, נגזר מ-Kishinev (שמה של העיר הרוסית והאנגלית לשעבר), ואילו ב־18 בינואר 2024 שונה הקוד ל-RMO.<ref></ref>

==קישורים חיצוניים==

* 

== הערות שוליים ==

קטגוריה:מולדובה: תחבורה
קישינב
שאמיל (ניגון)

ניגון שאמיל (Шамил) הוא ניגון חב"די ללא מילים, אשר על פי המסורת בחב"ד הלחין אותו האימאם שאמיל, והוא אחד מניגוני הרבי מלובביץ'. הניגון נפוץ גם מחוץ לחסידות חב"ד.

==אודות הניגון==
את הניגון לימד הרבי מלובביץ' בשמחת תורה ה'תשי"ט (1958). קודם שלימד הרבי את הניגון, הקדים כי החסידים מהם שמע את הניגון, סיפרו את הרקע לחיבורו:

בזמן מלחמת הקווקז, חיו בהרי הקווקז שבטים פראיים שלא היו תחת שלטון חוק כלשהו. כשהתחילה האימפריה הרוסית להתפשט ולכבוש שטחים, נערכה פלישה צבאית לקווקז, במטרה לשלוט בשטח זה. השבטים שהתגוררו בהרים אלו הביעו התנגדות אקטיבית לכיבוש הרוסי, שכללה פעולות גרילה בהן נגרמו נזקים לצבא רוסיה. בראש מערך ההתנגדות עמד המנהיג האימאם שאמיל. בשל הקושי בכיבוש האזור, הנחשב לגבוה, נקטו הרוסים בתחבולה כדי להכניע את תושבי המקום; הם רימו את מנהיג ההתנגדות והבטיחו לו כי יעשו עמו שלום ויאפשרו לו ולאנשיו הנחות תחת השלטון הרוסי. כאשר התרצה לשתף עם הרוסים פעולה, ב-1859, אסרו ושלחו אותו לגלות בקלוגה, עיר קטנה במרכז רוסיה. במקום גלותו, בעת שנזכר בתקופה בה היה יושב בהרים הגבוהים כאדם חופשי, היה שר ניגון זה, הפותח ברגשות געגועים לעבר ומסתיים בתקווה לעתיד טוב יותר. משכך, ניתן למצוא בניגון ביטוי לגעגועים אל העבר הטוב, כשאחריהם מובעת תקווה לעתיד שיוטב.

חסידים ברוסיה, לדברי הרבי מלובביץ', הקבילו את געגועי שאמיל לגעגועיה של הנשמה לכור מחצבתה.

הניגון מופיע בספר הניגונים - חב"ד מספר ש"ב (302).

כמה שנים לאחר שהרבי לימד את הניגון, עבר כשליח ציבור באחת השבתות במניין של הרבי אחד החסידים, ובחזרת הש"ץ כשהגיע ל'ממקומך' בקדושה, החל לנגן את ניגון שאמיל. כיום נהוג בבתי כנסת חב"ד רבים בעולם לנגן ניגון זה ב'ממקומך'.

==עיבודים מוזקליים==
ב-1963 הופיע הניגון באלבום "ניגוני חב"ד 4" של ניח"ח בביצוע החזן משה טלישבסקי. ב-1973 הופיע הניגון באלבום "ניגוני חב"ד 11" של ניח"ח. ב-1995 הופיע באלבום "ניגוני הרבי" של אבי פיאמנטה. ב-2004 הוציא הזמר יוני שלמה אלבום "שאמיל" על שם ניגון זה, המבוצע באלבום. ב-2014 הופיע באלבום "אהבה רבה" בביצוע להקת התזמורת העממית של נאור כרמי. ב-2015 הופיע הניגון באלבום "צמאה 1" בביצוע אברהם פריד. ב-2020 הופיע באלבום "לחיים טיש חב"ד" מספר 2 בביצוע זאנוויל ויינברגר. ב-2021 הופיע באלבום "ניגוני עתניאל - אלול" של ישיבת עתניאל.

הניגון בוצע במהלך השנים גם על ידי אלי מרכוס יחד עם בני פרידמן<ref></ref>, שמחה פרידמן ואחרים.

== לקריאה נוספת ==
* יוזביץ מנחם, תשרי בליובאוויטש: יומני חודש החגים בבית חיינו, ישראל, 2016. עמודים 273-269 

==קישורים חיצוניים==

* 
* 
* [https://www.chabad.org/therebbe/livingtorah/player_cdo/aid/275279/jewish/Shamil.htm ניגון שאמיל מושר אצל הרבי מליובאוויטש]
* [https://ashreinu.app/#/player/playlist~the-rebbe-sings_clip~202 קטע אודיו שהרבי מליובאוויטש שר את הניגון] 
* ערן מינהר, [https://www.kan.org.il/Podcast/item.aspx?pid=18979 ניגון ישן], פרק בפודקאסט "מינהר הזמן" של תאגיד השידור הישראלי. איך התגלגלה נעימה עתיקה של אימאם מוסלמי ממזרח אסיה לרפרטואר של אחת מתנועות החסידות הגדולות בעולם? אורחים: פרופ׳ דן שפירא וד"ר תמר זיגמן. 50 דקות.

==הערות שוליים==

קטגוריה:ניגונים חסידיים
קטגוריה:ניגוני הרבי מנחם מנדל שניאורסון
רחמנא דעני

ניגון רחמנא דעני הוא ניגון חב"די, אחד מניגוני הרבי מלובביץ'. הניגון נפוץ גם מחוץ לחסידות חב"ד. הניגון הולחן על ידי סבו של הרבי מלובביץ' הרב מאיר שלמה ינובסקי

==אודות==
מילות הניגון הם מתוך פיוט בשפה הארמית, הנאמר כחלק מנוסח הסליחות: .

הרבי מלובביץ' לימד את הניגון בשמחת תורה לפנות בוקר ה'תש"ך (1959) ואמר כי תחילה יש לנגנו במתינות, ואחר כך במהירות ובשמחה, כי בתחילה הרי זו תנועה-מנגינה של תחנונים, וככל שממשיכים הולכת ומתחזקת תנועת-מנגינת התביעה והביטחון. בהמשך השנים הפך לניגון המושר בחצרו רבות ובתי כנסת של חב"ד בעיקר בעת סיום הסליחות ובעת התוועדות בחודשי אלול־תשרי. הניגון מופיע בספר הניגונים – חב"ד מספר רמ"ב (247).

==עיבודים מוזיקליים==
ב-1960 הופיע השיר באלבום "ניגוני חב"ד" 1 של ניח"ח, באלבום "שירה וזמרה" של זלמן ברונשטיין, ב־1995 הופיע באלבום "ניגוני הרבי" של אבי פיאמנטה בביצוע מנדי ג'רופי. ב־1998 הופיע השיר באלבום ניגון הבעש"ט של אברהם פריד. ב־2010 יצא באלבום אוחילה של אודהליה ברלין, ב־2014 הופיע השיר באלבום "שרים תפילה" של יצחק מאיר ובאלבום "אהבה רבה" של להקת התזמורת העממית בביצוע ברי סחרוף, ב־2015 הופיע השיר באלבום צמאה 1 בביצוע שי צברי באלבום "ולנר ווקאלי" ועוד. השיר בוצע במהלך השנים גם על ידי עידו פורטל, רועי אמיר, אלי מרקוס, בני פרידמן, עמיר בניון עם תזמורת ירושלים מזרח ומערב, מוטי שטיינמץ ואחרים.

==קישורים חיצוניים==

* לב לייבמן, [http://nichoach.blogspot.com/2018/09/blog-post_4.html ניגון "רחמנא דעני", ר' מאיר שלמה ינובסקי], קיר הניגונים
* [https://youtube.com/watch?v=RcmlnIiVByc ניגון 'רחמנא דעני' אצל הרבי מליובאוויטש – אלול תשכ"ה] באתר יוטיוב
* [https://ashreinu.app/#/player/playlist~the-rebbe-sings_clip~1175 קטע אודיו שהרבי מליובאוויטש שר את הניגון] 
* שמוליק קפלן, [https://www.youtube.com/watch?v=Hj7GqGq7qz4 רחמנא // פודקאסט 'הללו' פרק 6]

==הערות שוליים==

קטגוריה:ניגונים חסידיים
קטגוריה:ניגוני הרבי מנחם מנדל שניאורסון